CELEX: 32012R1248
Language: et
Date: 2012-12-19 00:00:00
Title: Komisjoni rakendusmäärus (EL) nr 1248/2012, 19. detsember 2012 , milles sätestatakse rakenduslikud tehnilised standardid seoses taotlusvormiga, mida kasutatakse kauplemisteabehoidlate registreerimiseks vastavalt Euroopa Parlamendi ja nõukogu määrusele (EL) nr 648/2012 börsiväliste tuletisinstrumentide, kesksete vastaspoolte ja kauplemisteabehoidlate kohta  EMPs kohaldatav tekst

21.12.2012   
            
            
               ET
            
            
               Euroopa Liidu Teataja
            
            
               L 352/30
            
         KOMISJONI RAKENDUSMÄÄRUS (EL) nr 1248/2012,
   19. detsember 2012,
   milles sätestatakse rakenduslikud tehnilised standardid seoses taotlusvormiga, mida kasutatakse kauplemisteabehoidlate registreerimiseks vastavalt Euroopa Parlamendi ja nõukogu määrusele (EL) nr 648/2012 börsiväliste tuletisinstrumentide, kesksete vastaspoolte ja kauplemisteabehoidlate kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Keskpanga arvamust (1),
   võttes arvesse Euroopa Parlamendi ja nõukogu 4. juuli 2012. aasta määrust (EL) nr 648/2012 börsiväliste tuletisinstrumentide, kesksete vastaspoolte ja kauplemisteabehoidlate kohta, (2) eriti artikli 56 lõiget 4,
   ning arvestades järgmist:
   
               (1)
            
            
               Kogu Euroopa Väärtpaberiturujärelevalvele (ESMA) kauplemisteabehoidla registreerimise taotluses esitatud teave tuleks esitada püsival andmekandjal, mis võimaldab selle säilitamist tulevikus kasutamiseks ja taasesitamiseks. Selleks et lihtsustada kauplemisteabehoidla esitatud teabe tuvastamist, peaksid kõik taotluse dokumendid olema varustatud kordumatu viitenumbriga.
            
         
               (2)
            
            
               Käesolev määrus põhineb rakenduslike tehniliste standardite eelnõul, mille ESMA esitas Euroopa Komisjonile vastavalt Euroopa Parlamendi ja nõukogu 24. novembri 2010. aasta määruse (EL) nr 1095/2010 (millega asutatakse Euroopa Järelevalveasutus (Euroopa Väärtpaberiturujärelevalve)) (3) artiklis 15 sätestatud menetlusele.
            
         
               (3)
            
            
               Vastavalt määruse (EL) nr 1095/2010 artiklile 15 on ESMA viinud läbi avaliku arutelu kõnealuste rakenduslike tehniliste standardite eelnõude kohta, analüüsinud võimalikku asjaomast kasu ja kulusid ning küsinud arvamust määruse artikli 37 kohaselt loodud väärtpaberituru sidusrühmade kogult,
            
         ON VASTU VÕTNUD KÄESOLEVA MÄÄRUSE:
   Artikkel 1
   Taotluse vorm
   1.   Registreerimise taotlus esitatakse vahendil, millega salvestatakse teave püsival andmekandjal, nagu määratletud Euroopa Parlamendi ja nõukogu direktiivi 2009/65/EÜ (4) artikli 2 lõike 1 punktis m.
   2.   Registreerimise taotlus esitatakse lisas sätestatud vormis.
   3.   Kauplemisteabehoidla omistab igale esitatavale dokumendile kordumatu viitenumbri ja tagab, et esitatud teabe alusel oleks selge, millise määruse (EL) nr 648/2012 artikli 56 lõike 3 alusel vastu võetud delegeeritud õigusaktis (millega kiidetakse heaks regulatiivsed tehnilised standardid kauplemisteabehoidlate registreerimise taotluse kohta) sätestatud nõudega see on seotud, millises dokumendis kõnealune teave on esitatud, ja samuti põhjus, kui teavet ei esitata vastavalt lisa dokumendiviidete osale.
   Artikkel 2
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. detsember 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  Euroopa Liidu Teatajas seni avaldamata.
   
      (2)  ELT L 201, 27.7.2012, lk 1.
   
      (3)  ELT L 331, 15.12.2010, lk 84.
   
      (4)  ELT L 302, 17.11.2009, lk 32.
   
      LISA
      
         TAOTLUSE VORM
      
      ÜLDTEAVE
      
                  Taotluse esitamise kuupäev
               
               
                   
               
            
                  Kauplemisteabehoidla ärinimi
               
               
                   
               
            
                  Juriidiline aadress
               
               
                   
               
            
                  Nende tuletislepingute liigid, mille registreerimist kauplemisteabehoidla taotleb
               
               
                   
               
            
                  Taotluse eest vastutava isiku nimi
               
               
                   
               
            
                  Taotluse eest vastutava isiku kontaktandmed
               
               
                   
               
            
                  Kauplemisteabehoidla nõuetele vastamise eest vastutava isiku nimi (teine isik)
               
               
                   
               
            
                  Kauplemisteabehoidla nõuetele vastamise eest vastutava(te) isiku(te) kontaktandmed
               
               
                   
               
            
                  Emaettevõtja tunnusandmed
               
               
                   
               
            
         
      DOKUMENDIVIITED
      (Artikli 1 lõige 3)
      
                  Määruse (EL) nr 648/2012 artikli 56 lõike 3 alusel vastu võetud delegeeritud õigusakti artikkel, mis käsitleb regulatiivseid tehnilisi standardeid, milles täpsustatakse kauplemisteabehoidlate registreerimistaotluste üksikasjad
               
               
                  Dokumendi kordumatu tunnuskood
               
               
                  Dokumendi pealkiri
               
               
                  Dokumendi peatükk või jagu või lehekülg, kus teave on esitatud, või teabe esitamata jätmise põhjus